Iktatószám: ……………………../2025.

Költséghely: MRE 2025. évi költségvetése PF638 sz. költséghely

# **Református Óvodapedagógus Tanulmányi (és Gyakornoki) Ösztöndíjszerződés**

amely létrejött egyrészről

**MAGYARORSZÁGI REFORMÁTUS EGYHÁZ** [**MRE**](székhely: 1146 Budapest, Abonyi utca 21.; képviseletében meghatalmazással: Dr. Mező István Mózes hivatalvezető és Kósa Mónika főigazgató együttes aláírással, mint a lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról szóló 2011. évi CCVI. törvényben elismert, és a Közigazgatási és Igazságügyi Miniszter által 00002/2012. szám alatt nyilvántartásba vett magyarországi egyház; nyilvántartásba vételről rendelkező KIM határozat száma: XXI-E/104/2 (2012); adószám: 19024048-1-42), mint támogató [a továbbiakban: **Támogató**],

másrészről

Név:

Születési neve:

Anyja neve:

Születési helye, ideje:

Állampolgársága:

Lakcíme:

Tartózkodási helye:

E-mail címe:

Adóazonosító jele:

TAJ száma:

Lakossági folyószámla száma:

mint ösztöndíjas (a továbbiakban: **Ösztöndíjas**)

(Támogató és Ösztöndíjas a továbbiakban együttesen: **Felek**)

között az alulírott napon és helyen az alábbi feltételekkel:

**Általános rendelkezések**

1. A Felek előzetesen rögzítik, hogy a Magyarországi Református Egyház, mint Támogató az országos óvodaprogramjához kapcsolódóan Óvodapedagógus Tanulmányi Ösztöndíj és Mentorprogramot hirdetett a **2025/2026.** tanévre vonatkozóan (a továbbiakban: **Ösztöndíjprogram**) abból a célból, hogy a magyarországi református fenntartású óvodákban a pedagógus utánpótlás kiválóan képzett, keresztyén hivatástudattal és megfelelő gyakorlati tapasztalattal rendelkező óvodapedagógusokkal megfelelően biztosítva legyen.
2. A Felek megállapodnak abban, hogy a Református Óvodapedagógus Tanulmányi Ösztöndíj és Mentorprogram Szabályzata (a továbbiakban: **RÓTÖM** **Szabályzat**) alapján ösztöndíj,- és tanulmányi szerződést (a továbbiakban: **Szerződést**) kötnek a megfelelően képzett, szakmailag elhivatott, gyakorlati tapasztalattal rendelkező református óvodapedagógus utánpótlás biztosítása céljából tekintettel arra, hogy az Ösztöndíjas a Támogató által a **2025/2026-os** tanévre meghirdetett pályázaton az általa közölt tények és egyéb, az elbírálás szempontjából lényeges információ alapján Ösztöndíjra jogosulttá vált.
3. Az Ösztöndíjas a Szerződés aláírásával kijelenti, hogy az Ösztöndíjprogram valamennyi feltételét, meghirdetett tartalmát, a RÓTÖM Szabályzatát és egyéb szabályait – különös tekintettel az Ösztöndíjas által vállalt elhelyezkedési kötelezettségre, illetve a szerződésszegés esetén életbelépő jogkövetkezményekre – megismerte, azt megértette.
4. Az Ösztöndíjas támogatása a Támogató által lebonyolított Ösztöndíjprogram által szabályozott keretek között történik.
5. Az Ösztöndíjas tudomásul veszi, hogy az ösztöndíj elnyerésére kiírt felhívásnak, illetve az ösztöndíj folyósításának a Támogató által elérni kívánt célja, hogy
6. azokon a településeken, ahol a református fenntartású óvodákban a pedagógus utánpótlás veszélyeztetett, valamint az újonnan megnyíló óvodákban rendelkezésre álljon a szükséges pedagógus munkaerő és - más településeken is - annak utánpótlása.
7. az Ösztöndíjas az óvodapedagógus képzésben a tanulmányait elhivatottan és eredményesen folytassa, törekedve a minél magasabb tanulmányi átlag elérésére, valamint a református intézményben való gyakorlat megszerzésére;
8. az Ösztöndíjas szakképzettsége és végzettsége megszerzését követően, valamely református óvoda alkalmazottjaként helyezkedjen el és ott legalább 18 hónap időtartamra, munkavégzésre irányuló főállású foglalkoztatásra irányuló jogviszonyt létesítsen.
9. E célok érdekében az Ösztöndíjas kötelezettséget vállal arra, hogy mint óvodapedagógus alapképzésbe felvételt nyert végzős hallgató végzettséget és szakképzettséget szerez, és legkésőbb az oklevél megszerzését követő tanévtől a végzettségnek, szakképzettségnek megfelelő foglalkoztatásra irányuló főállású köznevelési foglalkoztatotti jogviszonyt létesít valamely magyarországi református óvodában, s ott gyakornoki idejét megkezdi, annak első 6 hónapjában együttműködik a kijelölt mentorával. Jelen ösztöndíj támogatói szakasza ekkor zárul le (2 félév felsőoktatás a 2. félévben az összefüggő 240 órás gyakorlat alatt református óvodában tutorálással + 6 hónap mentorálással a RÓTÖM gyakornoki idő alatt). Ezt követően az Ösztöndíjas vállalja, hogy a református intézményben folyamatban lévő munkaviszonyát fenntartja még legalább egy év időtartamban.
10. Az Ösztöndíjas az ösztöndíjra tanévenként/nevelési évenként legfeljebb 10 hónapra, két szemeszterre jogosult, a Szabályzatban megjelölt feltételek teljesítése esetén.
11. Az ösztöndíjas jogviszony tanulmányi-gyakornoki kötelezettségre vonatkozó szakasza az ösztöndíjszerződés megkötésétől az oklevél (végzettség és szakképzettség) megszerzésén át, - a pedagógus életpályamodell szerinti – gyakornoki idő első hat hónapjának végéig tart. Az elhelyezkedési, munkavállalási kötelezettség szakasza az oklevél (végzettség és szakképzettség) megszerzésétől a szakképzettségnek megfelelő foglalkoztatásra irányuló köznevelési foglalkoztatotti jogviszony létesítésén át, az attól számított 18 hónap időtartam végéig tart.

**Az ösztöndíjra vonatkozó szabályok**

1. Az ösztöndíj összegét a Támogató a felhívásban és a RÓTÖM Szabályzatban meghatározottak szerint tanévenként állapítja meg.
2. Az ösztöndíj akkor folyósítható, ha az Ösztöndíjas hallgatói/gyakornoki jogviszonya folyamatosan fennáll, a felhívásban és a RÓTÖM Szabályzatban meghatározott értékelési szempontoknak megfelel. A hallgatói/gyakornoki jogviszony szüneteltetése, illetve passzív féléves hallgatók esetén az ösztöndíj folyósítása is szünetel.
3. Az ösztöndíj mértéke a RÓTÖM Szabályzat 7. pontjában meghatározott hallgatók esetében hallgatónként és szemeszterenként, havonta (5 hónap időtartamra): 100 000 Ft/hó, melyet Támogató folyósít az Ösztöndíjas lakossági folyószámlájára.
4. Az ösztöndíjas nem pénzbeli támogatása, és az ahhoz kapcsolódó kötelezettségek:
5. hallgatói státusz esetén: a hallgató köteles a pályázati döntésben számára meghatározott református óvodában teljesíteni a 240 órás külsős szakmai gyakorlatát **és annak tervezett időtartamáról írásban tájékoztatni (dátumszerűen hó/naptól-hó/napig) a Református Pályázati és Beruházási Szolgálatot, még a gyakorlata megkezdése előtt.** Az összefüggő gyakorlat alatt a hallgató köteles együttműködni az intézményi tutorával annak érdekében, hogy gyakorlati követelményeinek a lehető legmagasabb színvonalon tegyen eleget, és amelyről a gyakorlata végeztével a tutorálást végző református óvoda támogató-értékelő nyilatkozatot állít ki, melyet elektronikusan megküldeni köteles az alábbi e-mailcímre: osztondij@reformatus.hu

Az ösztöndíjast a 2. szemeszterben tutoráló óvodapedagógusnak a 3 hónapos időtartamra bruttó 150 ezer Ft-os megbízási díjat fizet a Magyarországi Református Egyház.

1. Az ösztöndíjas RÓTÖM gyakornoki státuszának első 6 hónapjában köteles a pályázati döntésben számára meghatározott református óvodában együttműködni intézményi mentorával annak érdekében, hogy keresztyén szellemiségű óvodapedagógusi feladatainak a lehető legmagasabb színvonalon tegyen eleget, és amelynek végeztével a mentor és a mentorált külön-külön, írásban értékeli a féléves folyamatot, melyet mindketten elektronikusan megküldeni kötelesek az alábbi e-mailcímre: osztondij@reformatus.hu

A mentoráló óvodapedagógusnak a 6 hónapos időtartamra bruttó 300 ezer Ft-os megbízási díjat fizet a Magyarországi Református Egyház, két részletben.

1. Az ösztöndíj folyósításának módja:
	1. Az őszi szemeszter esetében az ösztöndíj szerződéskötés tárgyhónapjának 20. napjáig (egy összegben az eltelt hónapokra visszamenőleg), a továbbiakban pedig a tárgyhó 10-éig kerül folyósításra.
	2. A tavaszi szemeszterben hallgatói jogviszony esetén, az ösztöndíj a hallgatói jogviszony hitelesített igazolásának és a súlyozott tanulmányi átlag igazolásának benyújtását követő hónap 20. napjáig (egy összegben az elmúlt hónapokra visszamenőleg), a továbbiakban pedig a tárgyhó 10-éig kerül folyósításra.
2. A támogatás feltétele:
	1. Az ösztöndíjprogramban résztvevő felek által elfogadott, aláírt szerződés.
	2. Hallgatói státusz esetén a felsőoktatási intézmény Tanulmányi Osztálya, Hivatala által a hallgató részére kiállított aktív hallgatói jogviszonyról szóló igazolás; gyakornoki státuszban a diploma másolat és a tutorálást végző református óvoda támogató-értékelő nyilatkozata.
	3. A tanulmányaikat folytató ösztöndíjat igénylők esetében a felsőoktatási intézmény Neptun rendszeréből letöltött előző félévi súlyozott tanulmányi átlagról szóló igazolás, illetve annak megküldése az osztondij@reformatus.hu e-mail címre az aktuális félévre történő regisztrációs (tárgyfelvételi) időszakot követő 8 naptári napon belül.
3. Az e szerződés alapján folyósított ösztöndíj nem zárja ki más ösztöndíjas jogviszony fennállását.
4. A Támogató tájékoztatja az Ösztöndíjast, hogy az ösztöndíj összege személyi jövedelemadómentes.

**Az ösztöndíjas jogviszony módosítása, szüneteltetése, megszűnése és megszüntetése**

1. Ha az Ösztöndíjas részmunkaidős jogviszonyban tud elhelyezkedni, a jogviszony előírt időtartama a Támogatóval egyeztetett mértékben, arányosan meghosszabbítható. A munkahelyváltoztatás, áthelyezés – amennyiben a Támogatóval történt előzetes egyeztetéssel, annak hozzájárulásával történik – nem befolyásolja az ösztöndíjas jogviszonyt.
2. A szerződés megszűnik:
3. az Ösztöndíjas halálával;
4. egészségi állapotának oly mértékű megváltozása esetén, amely nem teszi lehetővé az Ösztöndíjszerződésben foglalt kötelezettségeinek teljesítését;
5. a Támogató jogutód nélküli megszűnésével;
6. az Ösztöndíjas foglalkoztatásról szóló és jelen szerződésben meghatározott időtartam lejártával;
7. a folyósított ösztöndíj visszafizetésének kötelezettsége nélkül a 10. hónap lejártakor, ha - kizárólag a tutori értékelés alapján - a gyakornoki helyet biztosító óvoda fenntartója visszavonja a lelkipásztori ajánlását, azaz az Ösztöndíjasra vonatkozóan munkáltatói szándékát a kijelölt óvodában;
8. amennyiben az ösztöndíj forrása az MRE költségvetésből nem biztosított.
9. A szerződés megszüntethető:
10. a Felek közös megegyezésével, amely során közösen rendelkeznek a folyósított ösztöndíj visszafizetésének mértékéről;
11. azonnali hatályú felmondással;
12. ha a másik fél a jogviszonyból származó lényeges kötelezettségét szándékosan vagy súlyos gondatlansággal jelentős mértékben megszegi, vagy egyébként olyan magatartást tanúsít, amely a jogviszony fenntartását lehetetlenné teszi.
13. Az Ösztöndíjas a szerződést a foglalkoztatási jogviszony létesítését megelőzően azonnali hatállyal felmondhatja, ez esetben köteles a részére kifizetett ösztöndíj teljes összegét a szerződés megszűnését követően a Támogató részére visszafizetni. Az Ösztöndíjas a részére kifizetett ösztöndíj összegével együtt kamatot is köteles a Támogatónak fizetni, mely az Ösztöndíj kifizetéstől számítottan a visszafizetés napjáig a jegybanki alapkamat kétszeresének megfelelő összeg. Amennyiben a visszafizetendő összeg nem haladja meg a mindenkori nettó minimálbér kétszeresét, úgy 6 hónapon belül, amennyiben meghaladja azt, úgy 12 hónapon belül, egy összegben köteles visszafizetni.
14. Az Ösztöndíjas köteles a részére folyósított ösztöndíj teljes összegét – a munkáltató által felmentéssel történő jogviszony megszüntetése esetén annak időarányos részét – a szerződés megszűnését követő 90 (kilencven) napon belül a jelen szerződés 20. pontjában foglalt kamattal együtt a Támogató részére visszafizetni, amennyiben a szerződés 6. pontja szerinti időtartam alatt az alábbi szerződésszegésnek minősülő esetek valamelyike bekövetkezik:
15. az Ösztöndíjas nem szerez legalább abszolutóriumot;
16. az Ösztöndíjas nem vállalja az óvodapedagógusnak megfelelő munkakörben történő alkalmazását;
17. az Ösztöndíjas nem vállalja a Támogató által megjelölt – református köznevelési – intézményi kör egyikében sem a munkavállalást;
18. az Ösztöndíjas foglalkoztatásra irányuló jogviszonya
* az Ösztöndíjas általi felmondással,
* a munkáltató által rendkívüli felmentéssel, illetve – az egészségügyi alkalmatlanság esetét kivéve – felmentéssel megszűnik.

Szerződésszegésnek minősül az is, ha a foglalkoztatotti jogviszony megszüntetésének indoka az Ösztöndíjas munkaviszonnyal kapcsolatos magatartása.

1. A visszafizetés a Támogató fizetési számlájára átutalással történik. Amennyiben az egyösszegű visszafizetés nehézséget jelent az Ösztöndíjas számára, részletfizetési lehetőséget kérelmezhet a Támogatóhoz eljuttatott tértivevényes levélben. A Támogató méltányossági ügyekben eljáró szerve az MRE Elnöksége. Ha a Támogató mondja fel a szerződést, akkor az Ösztöndíjas köteles a számára már folyósított ösztöndíjat egyösszegben visszafizetni. Ebben az esetben részletfizetési lehetőség nem adható. A visszafizetési kötelezettség elmulasztása esetén a Támogató fizetési felszólításban kötelezi a volt ösztöndíjast a fizetési kötelezettség teljesítésére.
2. Ha a szerződés felmondásának oka a foglalkoztató intézmény vagy a Támogató szerződésszegése, az Ösztöndíjast a részére kifizetett ösztöndíj visszafizetésére vonatkozó kötelezettség nem terheli.
3. Az Ösztöndíjas jelen szerződésben rögzített kötelezettsége külön írásos kérelemére szünetelhet, ha
4. saját maga egészségi, körülményei miatt szakorvosi igazolással igazolt módon nem alkalmas tanulmányainak befejezésére, vagy a felajánlott munkakör betöltésre;
5. az Ösztöndíjas közeli hozzátartozóját külön jogszabályokban meghatározottak szerint, mint főállású ápoló ápolja, és ezért tanulmányait folytatni, vagy a kijelölt munkakört betölteni nem tudja;
6. az Ösztöndíjas terhességi, gyermekágyi segélyre, GYED-re, GYES-re, rehabilitációs ellátásra vagy rokkantsági ellátásra, rehabilitációs járadékra vagy rokkantsági járadékra lesz jogosult a jogosultság időtartama alatt;
7. egyéb méltányossági okból.
8. Az Ösztöndíjas jelen szerződésben rögzített kötelezettsége a Támogató külön írásos kérelemére szünetelhet.
9. A kötelezettségek szüneteltetésének időtartama megszűnik, és azok teljesítése feléled, amennyiben a szünetelésre okot adó körülmények megszűnnek. A kötelezettségek feléledésének napja az azt kiváltó ok megszűnését követő nap.

**Egyéb rendelkezések**

1. Az Ösztöndíjas köteles a szerződéshez kapcsolódó személyes és tanulmányaival kapcsolatos adataiban bekövetkezett változásokról, valamint a létesített foglalkoztatási jogviszonyáról 8 napon belül, írásban tájékoztatni a Református Pályázati és Beruházási Szolgálatot.
2. A Támogató és a Református Pályázati és Beruházási Szolgálat az Ösztöndíjasról rendelkezésére álló minden adatot, tényt, információt, amely az Ösztöndíjas személyére vonatkozik, személyes adatként kezel, és ezen adatok vonatkozásában a személyes adatok védelmére vonatkozó szabályok figyelembevételével jár el.
3. A vonatkozó jogszabályok és a szerződés rendelkezései alapján a Támogató és a Református Pályázati és Beruházási Szolgálat jogosult az Ösztöndíjas személyi adataira vonatkozó, adatkezelés céljából szükséges dokumentumokat és nyilatkozatokat bekérni és az abban foglalt személyes adatokat kezelni.
4. A nyilvántartott személyes adatok: az Ösztöndíjas neve, születési neve, születési helye és ideje, állampolgársága, Magyarországon tartózkodás jogcíme, tartózkodást igazoló okmány és annak érvényessége, anyja neve, lakcíme, értesítési címe, adóazonosító jele, TAJ száma, telefonszáma, email címe, legmagasabb iskolai végzettségét igazoló dokumentum (pl.: főiskolai, egyetemi oklevél) a megítélt ösztöndíj összege, az értékelés szempontjai, az Ösztöndíjas lakossági folyószámla száma, hallgatói jogviszonnyal kapcsolatos adatok (felsőoktatási intézmény, kar, szak megnevezése, valamint a képzés formája, a képzési idő, a támogatási időtartam alatt az adott képzésben teljesített félévek száma, hallgatói azonosító, aláírás).
5. A Szerződés elválaszthatatlan részét képezi a RÓTÖM Szabályzat, amelyek előírásait a Felek magukra kötelezőnek ismerik el, valamint az Ösztöndíjas igénybejelentése.
6. Jelen szerződés megkötéséhez az Ösztöndíjas az alábbi dokumentumok másolatát elektronikusan nyújtja be az osztondij@reformatus.hu emailcímen:
* személyazonosító igazolvány és az állandó lakóhelyet igazoló okmány;
* TAJ és adókártya.
1. Jelen szerződésben található személyes adatok és információk (továbbiakban: adat) megadása a szerződés létesítése és teljesítése szempontjából lényegesek. A Támogató a megadott adatokat kizárólag a szerződés megkötése és az ezzel összefüggésben felmerülő jogszabályi kötelezettségek (például adóigazgatási adatszolgáltatás) teljesítése céljából kezeli az információs önrendelkezési jogról és az információszabadságról szóló 2011. évi CXII. törvény 5. § (1) bekezdése szerint. Támogatott jelen szerződés aláírásával hozzájárul jelen szerződésben megadott adatainak kezeléséhez. Amennyiben a szerződés a Felek között nem jön létre, Támogató a tervezetet és a Támogatott adatait a szerződés visszaküldését követő 15 napon belül megsemmisíti.
2. Ösztöndíjas kijelenti, hogy a Támogató <https://www.reformatus.hu/adatvedelem/> weboldalon található általános adatkezelési tájékoztatója szerződésekre vonatkozó részét megismerte és elfogadja.
3. Az Ösztöndíjas kijelenti, hogy cselekvőképes magyar állampolgár és a szerződéskötési képessége korlátozás alatt nem áll.
4. A Felek a szerződést megértették és tudomásul vették, amelyet annak aláírásával elismernek, továbbá kijelentik, hogy a szerződésben foglalt jogügyletet a szerződésben rögzített formában kívánják egymással megkötni.
5. Felek a szerződést 5 példányban, mint akaratukkal mindenben megegyezőt, saját kezűleg írják alá.

***Melléklet:***

*1.sz. melléklet: Az Ösztöndíjas számára kijelölt helyszín(ek)*

Budapest, 2025. év .............. hó ...... nap

|  |  |
| --- | --- |
| ………………………………………………………Magyarországi Református Egyház Támogató képviseletében:Dr. Mező István Mózes hivatalvezető.......................................................Magyarországi Református Egyház Támogató képviseletében:Kósa Mónika főigazgató | ………………………………………………………Ösztöndíjas  |

*Értesülnek:*

*- Ösztöndíjas*

*- MRE Zsinati Hivatal Hivatalvezetői Titkárság*

*- MRE Zsinati Hivatal Pénzügyi és Számviteli Osztály*

*- MRE Zsinati Hivatal Jogi és Közigazgatási Osztály*

*- MRE Pályázati és Beruházási Szolgálat*